Mexicos herrelandslag i ishockey

Mexicos herrelandslag i ishockey er det nasjonale ishockeylandslaget i Mexico, og er med i det internasjonale ishockeyforbundet. Herrelandslaget er underlagt det meksikanske ishockeyforbundet («Federación deportiva de México de Hockey sobre hielo A.C.»). Herrelandslaget er i 2010 av IIHF sin verdensranking rangert som nummer 32, med totalt 1520 poeng. Hovedtrener for laget er Diego de la Garma.


== Mesterskap ==
Herrelandslaget til Mexico har deltatt i 11 verdensmesterskap i ishockey. Laget har deltatt 7 ganger i 2. divisjon, med en fjerdeplass som beste resultat, oppnådd i 2008.

2000, (40.-plass av 42 lag), D-VM, Reykjavík – 7.-plass
2001, (39.-plass av 40 lag), 2. divisjon (gruppe B), București – 6.-plass (nedrykk)
2002, (42.-plass av 43 lag), kvalifiseringsgruppe til 2. divisjon (3. divisjon), Mexico by – 2.-plass (opprykk)
2003, (40.-plass av 43 lag), 2. divisjon (gruppe A), Seoul – 6.-plass (nedrykk)
2004, (43.-plass av 45 lag), 3. divisjon, Reykjavík – 3.-plass
2005, (41.-plass av 45 lag), 3. divisjon, Mexico by – 1.-plass (opprykk)
2006, (38.-plass av 45 lag), 2. divisjon (gruppe B), Auckland – 5.-plass
2007, (37.-plass av 46 lag), 2. divisjon (gruppe B), Seoul – 5.-plass
2008, (35.-plass av 49 lag), 2. divisjon (gruppe B), Newcastle – 4.-plass
2009, (37.-plass av 47 lag), 2. divisjon (gruppe B), Sofia – 5.-plass
2010, (37.-plass av 48 lag), 2. divisjon (gruppe A), Mexico by – 5.-plass


=== 2000 VM ===
Under 2000 VM var Mexicos første deltagelse under et verdensmesterskap i ishockey for seniorer. De deltok i det som den gang ble kalt for D-VM, som foregikk mellom den 10. og den 16. april 2000 i Reykjavík på Island. Under D-VM spilte de sine innledende kamper i gruppe C sammen med Belgia og Sør-Afrika. I sin første offisielle VM-kamp ble det tap mot Belgia (0-5). Deretter tapte de 4-9 mot Sør-Afrika og endte på sisteplass i sin gruppe. I plasseringskampene mot lag fra gruppe A og C splite Mexico først mot Luxembourg hvor de vant 7-1 og deretter mot Tyrkia hvor de vant 5-2. Dermed fikk Mexico en 7.-plass i D-VM og etter endringer der IIHF gikk over til divisjon-system, ble Mexico kvalifisert for spill i 2. divisjon ved 2001 VM i București.


=== 2001 VM ===
Under 2001 VM deltok Mexicos for første gang under 2. divisjon. De spilte i gruppe B i București under turneringen som varte fra den 26. mars til den 1. april 2001. I denne turneringen tapte Mexico alle sine 5 kamper. I den første kampen tapte de 1-5 for Israel, deretter 0-19 for Romania, 1-7 for Israel, 3-14 for Bulgaria, 0-13 for Jugoslavia og 0-13 for Belgia. De endte dermed sist i sin gruppe og rykket ned fra 2. divisjon.


=== 2002 VM ===
Under 2002 VM deltok Mexico i kvalifiseringsgruppen til 2. divisjon (senere omtalt som 3. divisjon eller Divisjon III), sammen med Nord-Korea og New Zealand. Kampene foregikk mellom den 11. og den 13. april i Mexico by. Den første kampen endte med tap (1-7) mot Nord-Korea og neste kamp endte uavgjort (6-6) mot New Zealand. Mexico endte på 2.-plass i turneringen med samme poengsum, men med bedre målforskjell enn New Zealand. Dermed kvalifiserte Mexico seg sammen med Nord-Korea til 2. divisjon for 2003 VM.


=== 2003 VM ===
Under 2003 VM deltok Mexico i 2. divisjon etter at de hadde kvalifisert seg i turneringen året før. Turneringen ble gjennomført i perioden 5. til 11. april 2003 i Seoul. Mexico tapte alle sine 5 kamper. Først 1-19 for Sør-Korea, deretter 3-12 for Spania, 0-11 for Australia, 0-10 for Jugoslavia og i den siste kampen 1-9 for Sør-Afrika. Dermed endte Mexico på sisteplass i turneringen og rykket ned til 3. divisjon for 2004 VM.


=== 2004 VM ===
Under 2004 VM deltok Mexico i 3. divisjon etter at de hadde rykket ned under turneringen året før. Turneringen ble gjennomført i perioden fra den 16. til den 21. mars 2004 i Reykjavík. 5 lag deltok i turneringen og i den første kampen vant Mexico 8-3 mot Irland. I neste kamp tapte de 2-3 mot Tyrkia. Deretter ble det en 17-0 seier mot Armenia og til slutt uavgjort 2-2 mot vertsnasjonen Island. Mexico endte på 3.-plass i turneringen der de 2 beste lagene (Island og Tyrkia) rykket opp. Dermed måtte Mexico fortsette å spille under 3 divisjon ved 2005 VM.


=== 2005 VM ===
Under 2005 VM var Mexico arrangør for 3. divisjon av mesterskapet og kampene ble spilt mellom den 7. og den 13. mars 2005 ved Lomas Verdes i Mexico by. 5 lag deltok og i den første kampen til Mexico vant de 2-0 mot Luxembourg den 7. mars. Den 9. mars vant Mexico 4-2 mot Sør-Afrika og den 11. mars satt de rekord i mesterskapet ved å slå Armenia 48-0. Den siste kampen ble spilt mot Irland og den ble vunnet med 6-1. Mexico var dermed ubeseiret og vant turneringen. De kvalifiserte seg dermed for å spille i 2. divisjon under VM i 2006.


=== 2006 VM ===
Under 2006 VM deltok Mexico i 2. divisjon etter at de hadde kvalifisert seg i turneringen året før. Turneringen ble gjennomført i perioden 3. til den 9. april 2006 i Auckland hvor totalt 6 lag deltok i gruppen inkludert med Mexico. Mexico begynte med 1-4 tap for Kina, deretter 2-15 tap for Sør-Korea, 0-3 tap for Nord-Korea, 2-9 tap for Australia og i siste kampen en 4-3 seier mot New Zealand. Mexico endte på en 5.-plass i gruppen og var dermed fremdeles kvalifisert for 2. divisjon under VM i 2007.


=== 2007 VM ===
Under 2007 VM deltok Mexico i 2. divisjon. Turneringen ble gjennomført i perioden 2. til den 8. april 2007 i Seoul. Mexico tapte alle sine kamper, 1-6 for Sør-Korea, 2-3 for Island, 1-3 for Israel og 2-12 for Australia. Nord-Korea deltok ikke og ble degradert til 3. divisjon. Dermed havnet Mexico på en femteplass og de var fortsatt kvalifisert for 2. divisjon under 2008 VM.


=== 2008 VM ===
Under 2007 VM deltok Mexico i 2. divisjon. Turneringen ble gjennomført i perioden 7. til den 13. april 2008 i Newcastle i Australia. Mexico tapte sin første kamp 1-7 for Australia, deretter vant de 2-0 mot New Zealand, tapte 3-5 for Kina, tapte 2-4 for Spania og i den siste kampen vant de 6-4 mot Island. Dermed endte de på 4.-plass i turneringen og var fortsatt kvalifisert til 2. divisjon under 2009 VM. I 2008 fikk herrelandslaget til Mexico hittil sin beste plassering i et ishockey-verdensmesterskap noensinne, og de rykket dermed opp på en 37.-plass på verdensrankingen.


=== 2009 VM ===
Under 2009 VM spilte Mexico for fjerde gang på rad i 2. divisjon etter opprykket da de arrangerte 3. divisjon av mesterskapet på hjemmebane i Mexico by i 2005. Kampene i 2009 ble spilt i Sofia i Bulgaria mellom den 6. og den 12. april. Den første kampen vant Mexico 4-2 over Sør-Afrika, men i de 4 resterende ble det tap mot henholdsvis Sør-Korea (2-8), Spania (1-4), Belgia (1-9) og vertsnasjonen Bulgaria (3-10). De endte til slutt på 5.-plass i sin gruppe, foran Sør-Afrika, og de er dermed også kvalifisert til å spille i 2. divisjon under VM i 2010.


=== 2010 VM ===
Under 2010 VM var Mexico vertsnasjon for 2. divisjon gruppe A. Kampene ble spilt i perioden 11. og den 17. april i Mexico by. Den første kampen tapte Mexico 5-2 for Belgia, deretter vant de 9-2 mot Tyrkia etterfulgt av 5-2 tap for Australia, 4-2 tap for Spania og i den siste kampen 5-2 tap mot Bulgaria. Mexico endte på 5.-plass i sin gruppe og vil dermed også spille i samme divisjon under 2011 VM.


=== Kvalifisering til De olympiske leker ===
I 2008 spilte Mexico kvalifisering for muligheten til å delta i 2010 Vinter-OL. Siden Mexico ikke var ranket blant de 30 beste, måtte de delta i en innledende «pre-kvalifiseringsrunde», som de måtte vinne for å spille videre «pre-kvalifisering» sammen med lag ranket mellom 19-30 plass for en eventuell mulighet til å delta i puljespill sammen med lag ranket fra 10-18 plass om 3 ledige plasser i OL. Den innledende kvalifiseringsgruppen bestod i tillegg til Mexico av Bulgaria, Spania og Tyrkia, og foregikk mellom den 9. og den 11. oktober 2008 i Ankara i Tyrkia. Mexico tapte sin første kamp 2-6 mot Bulgaria, deretter 4-5 mot Spania og i den siste kampen vant de 9-2 mot Tyrkia. Dermed endte den innledende kvalifiseringen med en tredjeplass og Mexico fikk dermed ikke spille videre kvalifisering for en mulighet til OL-deltakelse i de olympiske vinter-lekene 2010.


== Spillere ==


== Trenere og lagledere ==
Hovedtrener for landslaget er Joaquín de la Garma. Diego de la Garma og George Kingston er assistentrenere.


== Rangering ==
2003 – 39.
2004 – 41.
2005 – 43.
2006 – 39.
2007 – 38.
2008 – 37.
2009 – 38.
2010 – 32.Mexicos største seier i en ishockeykamp var mot Armenia den 11. mars 2005 i Mexico by, da de vant 48–0.


== Aldersbestemte klasser ==
Mexico deltar også i turneringer med ungdomslag, U18 og U20.


=== U18 ===


==== 2003 ====
Mexicos U18 landslag deltok under 3. divisjon (gruppe A) av Ishockey VM for U18 som foregikk i Mexico by mellom den 5. og den 8. mars 2003. Mexico spilte i gruppe sammen med Australia, Kina og New Zeland. I den første kampen vant Mexico 5-0 mot New Zeland, deretter ble det et 2-8 tap for Australia og i den siste kampen ble det en 5-4 seier ovenfor Kina. Mexico endte til slutt på en 2.-plass av de 4 nasjonene som deltok i gruppe A av 3. divisjon i ishockey VM for U18 i 2003.


==== 2004 ====
Mexicos U18 landslag deltok under 3. divisjon av Ishockey VM som ble avholdt mellom den 6. og den 14. mars 2004 i Sofia. I sin første kamp vant de 10-0 mot Israel, deretter 10-1 seier mot Bosnia og Herzgovina, 2-0 seier mot New Zeland, 6-1 seier mot Bulgaria, 4-2 seier mot Sør-Afrika og 9-2 seier mot Tyrkia. Mexico vant dermed 3. divisjon og rykket opp til 2. divisjon for VM 2005.


==== 2005 ====
Mexicos U18 landslag deltok under 2. divisjon av Ishockey VM som ble avholdt mellom den 21. og den 27. mars 2005 i București. I sin første kamp ble det 3-0 seier mot Romania, for deretter 1-5 tap for Kroatia, 3-5 tap for Litauen, 0-13 tap for Ungarn og i den siste kampen 8-3 seier mot Island. Mexico endte på en 4.-plass av de 6 nasjonene som deltok i 2. divisjon (gruppe B) av Ishockey VM 2005


==== 2006 ====
Mexicos U18 landslag deltok under 2 divisjon (gruppe B) av Ishockey VM som ble avholdt mellom den 15. og den 21. mars 2006 i Elektrėnai og Kaunas. I sin første kamp ble det 3-8 tap for arrangørlandet Litauen, deretter 2-6 tap for Storbritannia, 4-3 seier mot Australia, 1-0 seier mot Island og i den siste kampen 0-4 tap for Kroatia. Mexico endte til slutt på en 5.-plass og ville fortsatt spille i 2. divisjon under VM i 2007.


==== 2007 ====
Mexicos U18 landslag deltok under 2. divisjon (gruppe A) av ishockey-VM som ble avholdt mellom den 15. og den 21. april 2007 i Miskolc. Den første kampen endte med 0-10 tap for Nederland, deretter 3-5 tap for Israel, 0-10 tap for Ungarn, 2-3 tap for Estland og 4-5 tap for Belgia. Mexico endte sist og måtte spille i 3. divisjon under VM i 2008.


==== 2008 ====
Mexicos U18 landslag deltok under 3. divisjon (gruppe A) av ishockey-VM som ble avholdt mellom den 2. og den 8. mars 2008 i Mexico by. I den første kampen ble det en 11-0 seier mot Sør-Afrika, deretter 10-1 seier mot Kinesisk Tapei, 10-1 seier mot Mongolia og 7-0 seier mot New-Zeland. Mexico vant mesterskapet og var dermed kvalifisert for 2. divisjon under VM i 2009.


==== 2009 ====
Mexicos U18 landslag deltok under 2. divisjon (gruppe A) av ishockey-VM som ble avholdt mellom den 22. og den 28. mars 2009 i Maribor. Mexicos første kamp endte med 2-10 tap for Romania, deretter 0-7 tap for Spania, 0-10 tap for Sør-Korea, 0-12 tap for Slovenia og 1-11 tap for Kroatia. Mexico endte sist i mesterskapet og må dermed delta i 3. divisjon under VM i 2010.


==== 2010 ====
Mexicos U18 landslag deltok under 3. divisjon (gruppe A) av ishockey-VM som ble avholdt mellom den 14. og den 20. mars 2010 i Monterrey. Mexicos vant sin første kamp 4-2 mot Irland, deretter vant de 4-2 mot Sør-Afrika, 3-2 mot Israel før de i den siste kampen tapte knepent 4-5 mot New Zealand. Mexico endte på 2.-plass i turneringen bak New Zealand og må dermed også spille i samme divisjon ved neste års ishockey-VM.


==== 2011 ====
Mexicos U18 landslag deltok under 3. divisjon (gruppe B) av ishockey-VM som ble avholdt mellom den 13. og den 19. mars 2011 i Mexico by. Mexicos vant sin første kamp 7-3 mot Israel, deretter vant de 12-0 mot Irland, 8-1 mot Syd-Afrika før de i den siste kampen tapte knepent 3-4 mot Island etter at det stod uavgjort 3-3 etter både fulltid og etter ekstraomgang. Island scoret på straffeskudd og Mexico endte dermed på 2.-plass i turneringen bak Island og må på nytt spille i samme divisjon ved neste års ishockey-VM.


=== U20 ===


==== 1997 ====
Mexicos U20 landslag deltok under D-VM i Sofia i Bulgaria mellom den 30. desember 1996 og den 3. januar 1997 hvor de spilte i pulje A sammen med Litauen, Spania og Bulgaria. De tapte alle sine kamper i puljen, henholdsvis 2-20 for Litauen, 1-13 for Spania og 2-7 for Bulgaria. I kvalifiseringskampen om 7.-plass i D-VM tapte Mexico 3-5 for Sør-Afrika og endte dermed på 8.-plass i D-VM (U20).


==== 1998 ====
Mexicos U20 landslag deltok under D-VM i Kaunas og Elektrėnai (Litauen) mellom den 30. desember 1997 og den 3. januar 1998 hvor de spilte i pulje B sammen med Litauen, Jugoslavia og Sør-Afrika. De tapte 0-14 for Litauen og 0-13 for Jugoslavia, mens de vant 3-1 mot Sør-Afrika. I kvalifiseringskampen om 5.-plass i D-VM vant Mexico 6-4 mot Bulgaria og endte dermed på 5.-plass i D-VM (U-20).


==== 1999 ====
Mexicos U20 landslag deltok under D-VM i Novi Sad i Jugoslavia mellom den 29. desember 1998 og den 4. januar 1999 hvor de spilte i pulje B sammen med Nederland og Tyrkia. Mexico vant 28-1 mot Tyrkia og tapte 3-7 for Nederland. Dermed endte de på 2.-plass i sin gruppe og gikk ut i mellomspill i gruppe sammen med Spania og Sør-Afrika. Mexico vant 7-1 mot Sør-Afrika og tapte 2-4 mot Spania. De endte dermed på 5.-plass i D-VM (U-20). 


==== 2000 ====
Mexicos U20 landslag deltok under D-VM i Mexico by mellom den 9. og den 15. januar 2000 hvor de spilte i pulje med Island og Nederland. I sin første kamp spilte de mot Island og vant 8-3. I neste kamp spilte de mot Nederland der de tapte 0-10. Dermed endte laget på 2.-plass i sin gruppe. I mellomspillet tapte de for Spania (2-10) og vant mot Sør-Afrika (3-1) og endte dermed totalt på 5 plass i turneringen.


==== 2001 ====
Under U20 VM i 2001 deltok Mexico i 3. divisjon som ble avholdt i Beograd mellom den 4. og den 8. januar 2001. Mexico spilte i gruppe med Spania, Jugoslavia og Bulgaria. Det ble tap i alle kampene, 0-10 for Spania, 1-7 for Jugoslavia og 2-4 for Bulgaria. Dermed endte Mexico sist i sin gruppe og måtte ut i en kvalifiseringskamp mot Australia der Mexico vant 5-3. Mexico fikk en 7.-plass av de 8 deltakende nasjonene i 3. divisjon av ishockey VM for U20.


==== 2002 ====
Under U20VM i 2002 deltok Mexico i 3. divisjon som ble avholdt i Beograd mellom den 5. og den 9. januar 2002. Mexico spilte i gruppe B sammen med Spania, Romania og Sør-Afrika. I den første kampen ble det 2-11 tap for Spania, deretter 2-13 tap for Romania hvor de i den siste kampen tapte 4-6 for Sør-Afrika. Mexico havnet dermed sist i sin gruppe og måtte ut i en kvalifiseringskamp mot Bulgaria hvor de vant 9-4. Dermed endte Mexico på en 7.-plass av de 8 deltakende nasjonene i 3. divisjon av ishockey VM for U20. Etter en endring av divisjonsoppsettet der divisjon III ble fjernet på grunn av en utvidelse av divisjon II fordelt på 2 grupper, var Mexico automatisk kvalifisert til divisjon II for U20VM i 2003.


==== 2003 ====
Under U20VM i 2003 deltok Mexico i 2. divisjon som ble holdt mellom den 28. desember 2002 og den 3. januar 2003 i Novi Sad. Mexico kom sist i turneringen, men vant fair play dette året.


==== 2004 ====
Under U20VM i 2004 deltok Mexico i 3. divisjon som ble holdt mellom den 6. og den 11. januar 2004 i Sofia. Mexico tapte sin første kamp 2-4 for Kina, deretter 2-6 tap for Australia, 4-3 seier mot NEw Zeland, 11-0 seier mot Tyrkia og 6-3 seier mot Bulgaria. Mexico endte dermed på en 3.-plass av de 6 deltakende nasjoner.


==== 2005 ====
Under U20VM i 2005 deltok Mexico i 3. divisjon som ble avholdt mellom den 10. og den 16. januar 2005 i Mexico by. Mexico vant alle sine kamper, 10-0 mot Bulgaria, 7-0 mot New Zeland, 10-4 mot Island, 6-1 mot Sør-Afrika og 4-1 mot Tyrkia. Dermed endte de på en 1.-plass i turneringen.


==== 2006 ====
Under U20VM i 2006 deltok Mexico i 2. divisjon (gruppe B) som ble avholdt mellom den 10. og den 16. januar 2006 i Beograd. I den første kampen tapte Mexico 1-18 for Estland, deretter 0-5 tap for Kroatia, 5-3 seier mot Kina, 2-7 tap for Sør-Korea, og 3-7 tap for Serbia og Montenegro. Mexico endte på en 5.-plass og ville dermed også spille for 2. divisjon under 2007 VM.


==== 2007 ====
Under U20VM 2007 deltok Mexico i 2. divisjon (gruppe B) som ble avholdt mellom den 10. og den 16. desember 2006 i Elektrėnai. I den første kampen ble det 1-9 tap for Nederland, deretter 0-9 tap for Litauen, 1-11 tap for Japan, 0-4 tap for Sør-Korea og i den siste kampen 5-4 seier mot Serbia. Mexico endte på en 5.-plass og ville dermed også spille for 2. divisjon under 2008 VM.


==== 2008 ====
Under U20VM 2008 deltok Mexico i 2. divisjon (gruppe B) som ble avholdt mellom den 10. og den 16. desember 2007 i Tallinn. Mexicos første kamp endte i 7-0 tap for Nederland, deretter 4-1 seier mot Kina, 1-4 tap for Estland, 2-5 tap for Koratia og 1-10 tap for Spania. Mexico endte på en 5.-plass og ville dermed også spille for 2. divisjon under 2009 VM.


==== 2009 ====
Under U20VM 2009 deltok Mexico i 2. divisjon (gruppe B) som ble avholdt mellom den 10. og den 15. januar 2009 i Logroño. Mexicos første kamp endte med 1-7 tap for Nederland, deretter 4-2 seier mot Kina, 1-7 tap for Storbritannia, 2-10 tap for Kroatia og 3-1 seier mot Spania. Mexico endte på en 4.-plass i turneringen og vil dermed også spille for 2. divisjon under 2010 VM.


==== 2010 ====
Under U20VM 2010 deltok Mexico i 2. divisjon (gruppe A) som ble avholdt mellom den 13. og den 19. desember 2009 i Debrecen. Mexicos første kamp endte med 0-12 tap for Korea, deretter 0-28 tap for Ungarn, 3-6 tap for Kina, 1-25 tap for Storbritannia og 0-6 tap for Spania. Mexico endte sist i turneringen og rykket dermed ned til 3. divisjon for turneringen U20VM 2011.


==== 2011 ====
Under U20VM 2011 deltok Mexico i 3. divisjon som ble avholdt mellom den 9. og den 18. januar 2011 i Mexico by. Mexico spilte sin første kamp på utearenaen Zócalo mot Bulgaria. Kampen ble vunnet 8-0. Deretter vant Mexico resten av sine kamper 7-5 mot Tyrkia, 9-1 mot Kinesisk Tapei, 6-0 mot Nord-Korea, 5-1 mot New Zealand, og 4-2 mot Serbia. Mexico endte dermed på 1.-plass og er kvalifisert til å spille i 2. divisjon under 2012 VM.


== Se også ==
Ishockey i Mexico


== Referanser ==


== Eksterne lenker ==
Ishockey i Mexico